Дацэнт

**Дацэнт** (ад  «навучальны»; ) — вучонае званне і пасада ў вышэйшых навучальных установах многіх краін свету. У беларускай сістэме акадэмічнай іерархіі дацэнт размешчаны ніжэй за прафесара і вышэй за старшага выкладчыка. Як правіла, умовай заняцця пасады дацэнта і атрымання аднайменнага звання з’яўляецца наяўнасць у асобы навуковай ступені.

## Беларусь 
Вучонае званне дацэнта ў Беларусі прысвойваецца Вышэйшай атэстацыйнай камісіяй Рэспублікі Беларусь па падставе разгляду Экспертнымі саветамі ВАК і Прэзідыумам ВАК атэстацыйных спраў і хадайніцтваў вучоных саветаў устаноў вышэйшай адукацыі і навукова-даследчых устаноў.

Да саіскальніка вучонага звання выстаўляецца шэраг умоў: наяўнасць вучонай ступені як мінімум кандыдата навук, адпаведны стаж, навукова-метадычная і публікацыйная актыўнасць і інш.

Саіскальнік звання павінен працаваць бесперапынна не менш аднаго года ва ўстанове вышэйшай адукацыі, якая прадстаўляе яго да вучонага звання, а ў выпадку сумяшчальніцтва — двух семестраў запар або двух семестраў, раздзеленых не больш чым адным семестрам на пасадах рэктара, прарэктара, вучонага сакратара, дэкана і яго намесніка, загадчыка кафедры, начальніка вучэбнай часткі, прафесара, дацэнта і інш.

Вучонае званне дацэнта прысвойваецца асобам, якія, як правіла, маюць вучоныя ступені доктара або кандыдата навук, якія ажыццяўляюць (у тым ліку па сумяшчальніцтве) навукова-педагагічную дзейнасць і:
* маюць стаж навукова-педагагічнай работы ва ўстановах вышэйшай адукацыі не менш двух гадоў для асоб з вучонай ступенню доктара навук і не менш чатырох гадоў — кандыдата навук;
* праводзяць на высокім навукова-метадычным узроўні навучальныя заняткі;
* маюць за апошнія тры гады не менш за тры апублікаваных артыкулаў у навуковых выданнях, уключаных у пералік выданняў ВАК РБ, або ў замежных навуковых выданнях (акрамя тэзісаў і матэрыялаў канферэнцый, артыкулаў у энцыклапедыях, слоўніках і даведніках) і інш.

У заходняй сістэме беларускай пасадзе і вучонаму званню дацэнта прыкладна адпавядае пасада і званне асацыяванага прафесара.

## Спецыяльнасці 
Спецыяльнасці, па якім прысвойваецца навуковае званне дацэнта ў Рэспубліцы Беларусь:
* **Прыродазнаўчыя навукі:**
# Матэматыка
# Механіка
# Астраномія
# Фізіка
# Хімія
# Фізіка-хімічная біялогія
# Агульная біялогія
# Фізіялогія
* **Тэхнічныя навукі:**
# Машынабудаванне і машыназнаўства
# Энергетыка
# Электратэхніка
# Прыборабудаванне і метралогія
# Радыётэхніка і сувязь
# Інфарматыка і вылічальная тэхніка
# Металургія
# Матэрыялазнаўства
# Тэхналогія (па напрамках: хімічная, харчовых прадуктаў, матэрыялаў і вырабаў тэкстыльнай і лёгкай прамысловасці, лясной гаспадаркі, дрэваперапрацоўкі і дрэваапрацоўкі)
# Аграінжынерныя сістэмы
# Транспарт
# Будаўніцтва
# Архітэктура
# Электроніка і нанаэлектроніка
# Экалогія
# Бяспека дзейнасці чалавека
* **Сельскагаспадарчыя навукі:**
# Агранамія
# Ветэрынарыя
# Заатэхнія
# Лесазнаўства
* **Гуманітарныя навукі:**
# Дакументалістыка і бібліятэказнаўства
# Гісторыя
# Археалогія
# Філасофія
# Літаратуразнаўства
# Мовазнаўства
# Мастацтвазнаўства
# Мастацтва
# Культуралогія
# Турызм
# Фізкультура і спорт
* **Сацыяльна-эканамічныя і грамадскія навукі:**
# Эканоміка
# Правазнаўства
# Педагогіка
# Псіхалогія
# Сацыялогія
# Паліталогія
* **Медыцынскія навукі:**
# Клінічная медыцына
# Прафілактычная медыцына
# Медыцынская біялогія
# Фармацэўтыка
* **Навукі аб Зямлі:**
# Геаграфія
# Геалогія
# Геадэзія і землеўпарадкаванне
* **Ваенныя навукі:**
# Ваеннае мастацтва і ваеннае будаўніцтва
# Узбраенне і ваенная тэхніка
# Дзяржаўная бяспека

* Вышэйшая атэстацыйная камісія Рэспублікі Беларусь 

Катэгорыя:Адукацыя
Катэгорыя:Пасады
Катэгорыя:Тытулы